Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7535. Il-EUR-Lex hu l-aċċess fuq l-Internet għal-liġi Ewropea. IL-BORD SUPERVIŻORJU TAL-BANK ĊENTRALI EWROPEW, L-Artikolu 25 tar-Regolament (UE) Nru 1024/2013 jistabbilixxi l-prinċipju ta' separazzjoni bejn il-kompiti speċifiċi tal-Bank Ċentrali Ewropew (BĊE) dwar politika li tirrigwarda superviżjoni prudenzjali u l-kompiti tiegħu dwar il-politika monetarja kif ukoll kompiti oħrajn, sabiex jiġu evitati kunflitti ta' interess, u jiżgura li dawn il-funzjonijiet jiġu eżerċitati skont l-objettivi applikabbli. L-Artikolu 31(3) tar-Regolament (UE) Nru 1024/2013 jeħtieġ li l-BĊE għandu jistabbilixxi u jżomm proċeduri komprensivi u formali inklużi proċeduri etiċi u perijodi proporzjonati biex jivvaluta minn qabel u jipprevjeni kunflitti ta' interess possibbli li jirriżultaw mill-impjieg sussegwenti fi żmien sentejn tal-Membri tal-Bord Superviżorju u biex jipprovdi għal żvelar adatt bla ħsara għar-regoli applikabbli dwar il-protezzjoni tad-dejta. Dawn il-proċeduri għandhom ikunu mingħajr preġudizzju għall-applikazzjoni ta' regoli nazzjonali iktar stretti. Fir-rigward ta' Membri tal-Bord Superviżorju li huma rappreżentanti ta' awtoriajiet kompetenti nazjonali, dawk il-proċeduri għandhom jiġu stabbiliti u jiġu implimentati f'kooperazzjoni mal-awtoritajiet kompetenti nazzjonali. Barra minn hekk, dawn il-proċeduri huma mingħajr preġudizzju għall-applikazzjoni tat-termini u l-kundizzjonijiet tal-impjieg tal-BĊE tal-President, tal-Viċi President u l-erba' rappreżentanti tal-BĊE fil-Bord Superviżorju, li jinkludu wkoll dispożizzjonijiet dwar il-perijodi ta' restrizzjonijiet ta' wara l-impjieg ("cooling-off periods"). L-Artikolu 13e(2) tar-Regoli tal-Proċedura tal-Bank Ċentrali Ewropew jeħtieg li kull membru tal-Bord Superviżorju jiżgura li kull persuna li takkumpanja, is-sostituti u r-rappreżentanti tal-bank ċentrali nazzjonali tagħhom, jekk l-awtorità kompetenti nazzjonali ma tkunx bank ċentrali, jiffirmaw dikjarazzjoni ta' konformità mal-Kodiċi tal-Kondotta qabel kwalunkwe parteċipazzjoni fil-laqgħat tal-Bord Superviżorju, ADOTTA DAN IL-KODIĊI TA' KONDOTTA: Dan il-Kodiċi tal-Kondotta għandu japplika għall-Membri tal-Bord Superviżorju fil-qadi ta' dmirijiethom bħala Membri tal-Bord Superviżorju u bħala membri tal-Kumitat tat-Tmexxija tal-Bord Superviżorju. Għandu japplika wkoll għal persuni akkumpanjanti, sostituti u rappreżentanti ta' banek ċentrali nazzjonali, fejn l-awtorità kompetenti nazzjonali ma tkunx il-bank ċentrali nazzjonali (iktar 'il quddiem "parteċipanti oħrajn fil-laqgħat tal-Bord Superviżorju"), fil-qadi ta' dmirijiethom fir-rigward tal-Bord Superviżorju u l-Kumitat tat-Tmexxija tal-Bord Superviżorju, f'każijiet fejn dan ikun previst espliċitament. Il-Kodiċi tal-Kondotta għandu jkun mingħajr preġudizzju għall-applikazzjoni ta' regoli nazzjonali iktar stretti, kif ukoll tat-termini u l-kundizzjonijiet tal-impjieg tal-BĊE, inklużi regoli dwar tranżazzjonijiet finanzjarji privati, applikabbli għal dawk li jidħlu fl-ambitu tal-Kodiċi tal-Kondotta fil-kapaċità tagħhom ta' rappreżentanti tal-awtoritajiet kompetenti nazzjonali jew rappreżentanti tal-banek ċentrali nazzjonali tal-Istati Il-membri parteċipanti jew membri tal-BĊE. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom josservaw l-ogħla standards ta' kondotta etika. Fil-qadi ta' dmirijiethom, huma mistennija li jaġixxu b'onestà, indipendenza, imparzjalità, diskrezzjoni u ma jagħtux kas interessi personali. Għandhom ikunu konsapevoli tal-importanza tad-dmirijiet u r-responsabbiltajiet tagħhom, għandhom iqisu n-natura pubblika tal-funzjonijiet tagħhom u għandhom iġibu ruħhom b'mod li jżomm u jippromwovi l-fiduċja pubblika fil-BĊE. Meta jagħmlu stqarrijiet pubbliċi fuq kwistjonijiet dwar il-Mekkaniżmu Superviżorju Uniku, il-Membri tal-Bord Superviżorju għandhom jieħdu debitament inkunsiderazzjoni l-irwol tagħhom fi u d-dmirijiet tagħhom lejn il-Bord Superviżorju u, b'mod partikolari, għandhom jagħmluha ċara jekk ikunux qed jitkellmu bħala rappreżentanti tal-awtoritajiet kompetenti nazzjonali, f'kapaċità personali jew bħala Membri tal-Bord Superviżorju. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jaqdu dmirijiethom, u jikkunsidraw lilhom innifishom f'dehriet pubbliċi, bħala rappreżentati tal-Bord Superviżorju, bħala korp kollettiv intern tal-BĊE. Fi ħdan il-Bord Superviżorju, għandhom jikkoordinaw messaġġi li jingħataw permezz ta' diskorsi pubbliċi, bil-fomm u/jew miktubin, u kwalunkwe forma oħra ta' komunikazzjoni pubblika. Huma għandhom jikkoordinaw ukoll fi ħdan il-Bord Superviżorju kull dehra waqt is-seduti ta' u rapporti lill-Parlament Ewropew u lill-Grupp tal-Euro skont l-Artikolu 20 tar-Regolament (UE) Nru 1024/2013 kif ukoll kull skambju ta' fehmiet ma' parlamenti nazzjonali skont l-Artikolu 21(3) tar-Regolament (UE) Nru 1024/2013. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jirrispettaw is-separazzjoni tal-kompiti speċifiċi tal-BĊE dwar politika li tirrigwarda s-superviżjoni prudenzjali mill-kompiti tagħha dwar il-politika monetarja, kif ukoll kompiti oħrajn, u għandhom jikkonformaw mar-regoli interni tal-BĊE dwar is-separazzjoni tas-superviżjoni prudenzjali mill-politika monetarja li għandha tiġi adottatat bis-saħħa tal-Artikolu 25(3) tar-Regolament (UE) Nru 1024/2013. Fit-twettiq tal-kompiti tagħhom, il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom iqisu l-għanijiet stabbiliti mir-Regolament (UE) Nru 1024/2013 u ma għandhomx jindaħlu f'kompiti oħrajn tal-BĊE. Skont l-Artikolu 19(1) tar-Regolament (UE) Nru 1024/2013, il-Membri tal-Bord Superviżorju u parteċipanti oħrajn fil-laqgħat tal-Bord Superviżorju, meta jwettqu l-kompiti li jingħatawlhom, għandhom jaġixxu b'mod indipendenti u oġġettiv fl-interess tal-Unjoni kollha kemm hi, irrispettivament mill-interess nazzjonali jew personali, u ma għandhomx ifittxu jew jieħdu struzzjonijiet mill-istituzzjonijiet jew korpi tal-Unjoni, minn ebda gvern ta' Stat Membru jew minn ebda korp pubbliku jew privat ieħor. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom, b'mod partikolari, iwettqu l-kompiti li ngħatawlhom ħielsa minn influwenza politika indebita u minn indħil kummerċjali li jaffettwalhom l-indipendenza personali tagħhom. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jastjenu minn attivitajiet professjonali u għandhom jirriżenjaw minn kull pożizzjoni li tista' ttelfilhom l-indipendenza tagħhom jew tippreżentalhom l-possibbiltà ta' użu ta' informazzjoni pprivileġġjata. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju m'għandhomx jużaw informazzjoni kunfidenzjali, li għandhom aċċess għaliha, sabiex jagħmlu tranżazzjonijiet finanzjarji privati, kemm direttament kif ukoll indirettament permezz ta' terzi, b'riskju tagħhom stess u għalihom stess jew b'riskju u għal terza parti. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jorganizzaw jew jaderixxu ma' proċeduri adegwati għall-ġestjoni tal-assi personali tagħhom li jkunu assi li jaqbżu l-ħtiġijiet għall-użu ordinarju personali jew tal-familja, b'mod li jkunu żgurati l-indipendenza tal-membru tal-Bord Superviżorju, in-nuqqas ta' kunflitti ta' interess u impediment għall-użu ta' informazzjoni pprivileġġjata mill-membru. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jikkonformaw mar-regoli dwar tranżazzjonijiet finanzjarji privati adottati mill-BĊE għall-membri tal-persunal tal-BĊE. Fir-rigward ta' Membri tal-Bord Superviżorju li huma rappreżentanti ta' awtoritajiet kompetenti nazzjonali, il-konformità ma' u l-monitoraġġ ta' dawn ir-regoli fuq tranżazzjonijiet finanzjarji privati huma bla ħsara għal kwalunkwe regola proċedurali nazzjonali applikabbli. Fin-nuqqas ta' rekwiżit li jipprovdu dikjarazzjoni dwar il-ġid skont ir-regoli nazzjonali applikabbli, il-Membri tal-Bord Superviżorju għandhom jissottomettu lill-President tal-BĊE, jew wara l-ewwel tliet xhur tal-mandat tagħhom jew inkella matul il-perijodu ta' tliet xhur wara d-dħul fis-seħħ ta' dan il-Kodiċi tal-Kondotta, stqarrija bil-miktub fejn jiddikjaraw il-patrimonju tagħhom, kull involviment dirett jew indirett fi kwalunkwe kumpannija, u l-organizzazzjoni prospettiva għall-immaniġġjar tal-assi tagħhom matul il-mandat tagħhom bħala membru tal-Bord Superviżorju. Dawn id-dikjarazzjonijiet bil-miktub, inklużi dikjarazzjonijiet dwar il-ġid skont ir-regoli nazzjonali applikabbli, għandhom jiġu aġġornati fuq bażi annwali. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jitolbu l-opinjoni tal-Kumitat tal-Etika tal-BĊE f'każ ta' dubju dwar l-applikazzjoni prattika tar-regoli stabbiliti f'dan il-Kodiċi tal-Kondotta. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju, kif ukoll il-BĊE u l-awtorità kompetenti nazzjonali jew il-bank ċentrali nazzjonali li tagħhom il-membru rikjedenti tal-Bord Superiżorju jew parteċipant ieħor fil-laqgħat tal-Bord Superviżorju huwa rappreżentant, għandhom ikunu informati bil-prinċipji u r-raġuni tal-opinjonijiet maħruġin mill-Kumitat tal-Etika tal-BĊE mingħajr ma jiġi identifikat ebda membru individwali tal-Bord Superviżorju jew parteċipant ieħor. Il-Membri tal-Bord Superviżorju għandhom jinfurmaw lill-President tal-BĊE bl-intenzjoni tagħhom li jwettqu xi attività ta' xogħol, kemm jekk bi qligħ jew le, fil-perijodu ta' sentejn mid-data li ma jibqgħux fil-kariga. Huma jistgħu jwettqu attività ta' xogħol biss fi: istituzzjoni ta' kreditu li hija sorveljata direttament mill-BĊE wara l-iskadenza ta' perijodu ta' sena mid-data meta jieqfu jkunu Membri tal-Bord Superviżorju; istituzzjoni ta' kreditu li mhix sorveljata direttament mill-BĊE, imma fejn jeżisti kunflitt ta' interess jew jista' jinftiehem li jeżisti wieħed, wara l-iskadenza ta' perijodu ta' sena mid-data meta jieqfu jkunu Membri tal-Bord Superviżorju. istituzzjoni li ma tkunx istituzzjoni ta' kreditu, ħlief meta jeżisti kunflitt ta' interess jew jista' jinftiehem li jeżisti wieħed, f'liema każ l-attività rilevanti tista' tibda biss wara li jgħaddi perijodu ta' sitt xhur mid-data meta jieqfu jkunu Membri tal-Bord Superviżorju. Parteċipanti oħrajn fil-laqgħat tal-Bord Superviżorju għandhom jinfurmaw lill-President tal-BĊE bl-intenzjoni tagħhom li jwettqu kwalunkwe attività ta' xogħol, kemm jekk bi qligħ kif ukoll jekk le, fi żmien perijodu ta' sena mid-data li ma jibqgħux jaġixxu f'dik il-kapaċità. Huma jistgħu jwettqu attività ta' xogħol biss fi: istituzzjoni ta' kreditu li hija sorveljata direttament mill-BĊE wara l-iskadenza ta' perijodu ta' sitt xhur mid-data tal-waqfien tal-parteċipazzjoni tagħhom fil-Bord Superviżorju; istituzzjoni ta' kreditu li mhix sorveljata direttament mill-BĊE, imma fejn jeżisti kunflitt ta' interess jew jista' jinftiehem li jeżisti wieħed, wara l-iskadenza ta' perijodu ta' sitt xhur mid-data tal-waqfien tal-parteċipazzjoni tagħhom fil-Bord Superviżorju; istituzzjoni li ma tkunx istituzzjoni ta' kreditu, ħlief meta jeżisti kunflitt ta' interess jew jista' jinftiehem li jeżisti wieħed, f'liema każ l-attività rilevanti tista' tibda biss wara li jgħaddi perijodu ta' tliet xhur mid-data tal-waqfien tal-parteċipazzjoni tagħhom fil-Bord Superviżorju. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jitolbu lill-Kumitat tal-Etika tal-BĊE biex jagħti opinjoni fuq perijodi ta' restrizzjonijiet ta' wara l-impjieg li japplikaw għalihom skont dan l-Artikolu. Il-Kumitat tal-Etika tal-BĊE jista' jirrakkomanda fl-opinjoni tiegħu l-eżenzjoni jew it-tnaqqis tal-perijodi ta' restrizzjoni ta' wara l-impjieg stabbiliti f'dan l-Artikolu f'ċirkustanzi fejn tista' tiġi eskluża l-possibbiltà ta' kunflitti ta' interess li jirriżultaw minn attivitajiet ta' xogħol sussegwenti. Fir-rigward tal-Artikoli 8.1(a) u 8.2(a) il-Kumitat tal-Etika tal-BĊE jista' jirrakkomanda wkoll fl-opinjoni tiegħu li jiġu estiżi l-perijodi ta' restrizzjonijiet ta' wara l-impjieg sa massimu ta' sentejn għall-Membri tal-Bord Superviżorju u ta' sena għal parteċipanti oħrajn fil-laqgħat tal-Bord Superviżorju f'ċirkustanzi xierqa fejn il-possibbiltà ta' kunflitti ta' interess tirriżulta minn attivitajiet ta' xogħol sussegwenti ma tistax tiġi eskluża għall-perijodi itwal. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jitħallsu kumpens xieraq fir-rigward tal-perijodi ta' restrizzjonijiet ta' wara l-impjieg mill-istituzzjonijiet li jimpjegawhom rispettivi tagħhom. Dan il-kumpens għandu jitħallas irrispettivament minn jekk jirċevux offerta biex iwettqu attività ta' xogħol. Għaldaqstant, il-Membri tal-Bord Superviżorju u parteċipanti oħrajn fil-laqgħat tal-Bord Superviżorju jistgħu jitolbu opinjoni mill-Kumitat tal-Etika tal-BĊE dwar il-livell xieraq ta' kumpens għall-perijodi ta' restrizzjoni ta' wara l-impjieg. Opinjonijiet maħruġin mill-Kumitat tal-Etika tal-BĊE skont il-Paragrafi 3, 4 u 5 għandhom jiġu indirizzati lill-Bord Superviżorju għall-kunsiderazzjoni tiegħu. Il-Bord Superviżorju mbagħad għandu jagħmel rakkomandazzjoni lill-awtorità kompetenti nazzjonali rispettiva jew lil bank ċentrali nazzjonali rispettiv li għandu jinforma lill-Bord Superviżorju dwar kwalunkwe impediment għall-implimentazzjoni ta' din ir-rakkomandazzjoni. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jevitaw kull sitwazzjoni li tista' tagħti lok għal jew tista' tinftiehem bħala li tagħti lok għal kunflitt ta' interess. Ikun hemm kunflitt ta' interess meta l-Membri tal-Bord Superviżorju u parteċipanti oħrajn fil-laqgħat tal-Bord Superviżorju jkollhom interessi privati jew personali li jistgħu jinfluwenzaw it-twettiq imparzjali u oġġettiv tal-kompiti tagħhom inkluż kull benefiċċju jew vantaġġ potenzjali għalihom innifishom, il-membri tal-familja tagħhom jew l-imsieħba rikonoxxuti tagħhom. Kull sitwazzjoni li tista' tikkawża jew tista' tinftiehem li tikkawża kunflitt ta' interess għandha tiġi żvelata bil-miktub minn Membri tal-Bord Superviżorju u parteċipanti oħrajn fil-laqgħat tal-Bord Superviżorju lill-Bord Superviżorju u dawn il-membri m'għandhom jipparteċipaw fl-ebda deliberazzjoni jew vot fir-rigward ta' dik is-sitwazzjoni. L-aċċettazzjoni ta' rigal m'għandhiex, fi kwalunkwe każ, tagħmel ħsara lil jew tinfluwenza l-oġġettività u l-libertà ta' azzjoni tal-membru tal-Bord Superviżorju u m'għandhiex toħloq obbligu jew aspettattiva mhux xierqa min-naħa tad-destinatarju jew il-fornitur. Għandhom jiġu rrifjutati rigali li għandhom konnessjoni ma' entitajiet sorveljati ta' valur li jaqbeż EUR 50 u rigali tas-settur pubbliku ta' valur li jaqbeż dak li huwa skont id-drawwa u li jitqies li huwa xieraq. Jekk sitwazzjoni partikolari ma tippermettix li tali rigali jiġu rrifjutati, ir-rigal għandu jingħadda lill- BĊE, lill-awtorità kompetenti nazzjonali jew lill-bank ċentrali nazzjonali li l-membru tal-Bord Superviżorju jew partiċipant ieħor fil-laqgħat tal-Bord Superviżorju huwa rappreżentant tagħhom, ħlief jekk kull ammont li jaqbeż EUR 50 jitħallas lil-BĊE, lill-awtorità nazzjonali kompetenti jew lill-bank ċentrali nazzjonali. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju m'għandhomx jaċċettaw rigali ta' spiss mill-istess sors. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju, wara li jqisu l-obbligi tagħhom li jirrispettaw l-prinċipju ta' indipendenza u jevitaw l-kunflitti ta' interess, jistgħu jaċċettaw stediniet għal konferenzi, riċevimenti jew avvenimenti kulturali u divertiment konness, inkluża l-ospitalità xierqa, jekk il-parteċipazzjoni tagħhom fl-avveniment tkun kompatibbli mal-qadi ta' dmirijiethom jew tkun fl-interess tal-BĊE. Għandhom josservaw prudenza partikolari fir-rigward ta' stediniet individwali. Kull stedina u ħlas li ma jkunux skont dawn ir-regoli għandhom jiġu rrifjutati mill-Membri tal-Bord Superviżorju u parteċipanti oħrajn fil-laqgħat tal-Bord Superviżorju u għandhom jinfurmaw lill-kontropartijiet tagħhom dwar ir-regoli applikabbli. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jiżguraw li l-attivitajiet li jwettqu f'kapaċità personali, jekk ikun hemm, kemm jekk jitħallsu għalihom kif ukoll jekk le, ma jkollhomx impatt negattiv fuq l-obbligi tagħhom u ma jagħmlux ħsara lir-reputazzjoni tal-BĊE. Pereżempju, attivitajiet ta' tagħlim u attivitajiet akkademiċi, kif ukoll attivitajiet oħrajn, jistgħu jitwettqu minn Membri tal-Bord Superviżorju u parteċipanti oħrajn fil-laqgħat tal-Bord Superviżorju, iżda dawn l-attivitajiet m'għandhomx ikunu relatati mal-entitajiet issorveljati. Huma jistgħu jaċċettaw remunerazzjoni u r-rimbors tal-ispejjeż għal dawn l-attivitjajiet meta jsiru f'kapaċità personali u mingħajr l-involviment tal-BĊE, iżda dik ir-remunerazzjoni u l-ispejjeż għandhom ikunu proporzjonati max-xogħol imwettaq u jibqgħu f'limiti skont id-drawwa. Fuq bażi annwali, il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jinnotifikaw lill-Kumitat tal-Etika bil-miktub dwar kwalunkwe attività fejn ikunu pparteċipaw f'kapaċità personali u dwar kwalunkwe remunerazzjoni li tirriżulta mill-mandati esterni tagħhom, kemm pubbliċi kif ukoll privati, li jkunu saru matul il-perijodi tal-kariga tagħhom. F'kontribuzzjonijiet xjentifiċi jew akkademiċi, Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jagħmluha ċara li dawk il-kontribuzzjonijiet isiru f'kapaċità personali u ma jirrappreżentawx il-fehmiet tal-BĊE. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jirrappurtaw minnufih lill-Kumitat tal-Etika kull impjieg bi qligħ jew attivitajiet remunerati oħrajn tal-konjuġi tagħhom jew tas-sieħeb rikonoxxut li jistgħu jikkawżaw jew jistgħu jinftiehmu li jikkawżaw kunflitt ta' interess, anki fil-każ ta' dubju. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jieħdu inkunsiderazzjoni r-rekwiżiti tas-segretezza professjonali fl-Artikolu 37 tal-Istatut tas-SEBĊ, l-Artikolu 27(1) tar-Regolament (UE) Nru 1024/2013 u l-Artikolu 23a tar-Regoli tal-Proċedura tal-Bank Ċentrali Ewropew, li bis-saħħa tagħhom il-membri huma meħtieġa li ma jiżvelawx informazzjoni konfidenzjali, kemm f'diskorsi jew fi stqarrijiet pubbliċi kif ukoll lill-midja, fir-rigward ta' deċiżjonijiet superviżorji li jkunu għadhom ma ġewx ippubblikati uffiċjalment. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jieħdu l-miżuri meħtieġa kollha biex jiġi żgurat li l-obbligi tas-segretezza professjonali fl-Artikolu 37 tal-Istatut tas-SEBĊ jiġu rrispettati minn persuni li jkollhom aċċess għall-informazzjoni tal-membri. Il-Membri tal-Bord Superviżorju u parteċipanti oħrajn fil-laqgħat tal-Bord Superviżorju għandhom jinfurmaw lill-Kumitat tal-Etika tal-BĊE dwar kull ostakolu għall-konformità sħiħa ma' dan il-Kodiċi tal-Kondotta, inkluż kull ostakolu li jiġi minn dispożizzjonijiet legali nazzjonali konfliġġenti. Dan il-Kodiċi tal-Kondotta għandu jidħol fis-seħħ fil-jum ta' wara l-adozzjoni tiegħu. Magħmul fi Frankfurt am Main, it-12 ta' Novembru 2014. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Artikolu 15(1): L-esportazzjoni ta' qabdiet li jkunu saru minn bastimenti tas-sajd li jtajru l-bandiera ta' Stat Membru għandhom ikunu soġġetti għall-validazzjoni taċ-ċertifikat tal-qabda mill-awtoritajiet kompetenti tal-Istat Membru tal-bandiera, kif stabbilit fl-Artikolu 12(4), jekk meħtieġ fil-qafas ta' koperazzjoni stabbilit fl-Artikolu 20(4). Artikolu 15(2): L-Istati Membri tal-bandiera għandhom jinnotifikaw lill-Kummissjoni bl-awtoritajiet kompetenti tagħhom għall-validazzjoni taċ-ċertifikati tal-qabda msemmijin fil-paragrafu 1. Artikolu 17(8): L-Istati Membri għandhom jinnotifikaw lill-Kummissjoni bl-awtoritajiet kompetenti tagħhom għall-iċċekkjar u l-verifiki taċ-ċertifikati skont l-Artikolu 16 u l-paragrafi (1) sa (6) ta' dan l-Artikolu. Artikolu 21(3): L-Istati Membri għandhom jinnotifikaw lill-Kummissjoni bl-awtoritajiet kompetenti għall-validazzjoni u l-verifika tat-taqsima "Riesportazzjoni" taċ-ċertifikati tal-qabda skont il-proċedura definita fl-Artikolu 15. Vlaamse overheid; Dienst Zeevisserij (il-Gvern Fjamming; Servizz tas-Sajd fil-Baħar) mhux applikabbli NaturErhvervstyrelsen (l-Aġenzija AgroIttika Daniża) NaturErhvervstyrelsen – kun direkte landinger (l-Aġenzija AgroIttika Daniża – biss iżbarki diretti) Fødevarestyrelsen – anden import (l-Amministrazzjoni Veterinarja u Alimentari Daniża – importazzjonijiet oħra) Fødevarestyrelsen (l-Amministrazzjoni Veterinarja u Alimentari Daniża) The Sea Fisheries Protection Authority (l-Awtorità għall-Protezzjoni tas-Sajd fil-Baħar) Le Centre National de Surveillance des Pêches (iċ-Ċentru ta' Sorveljanza Nazzjonali tas-Sajd) Les Bureaux de douane des id-Direttorati (Uffiċċji Doganali tad-Direttorati Reġjonali) Le Centre National de Surveillance des Pêches (iċ-Ċentru ta' Sorveljanza Nazzjonali tas-Sajd) Autorità Marittime (Guardia Costiera) (Awtorità Marittima (il-Gwardja Kostali)) Ministero della Salute (il-Ministeru tas-Saħħa) mhux applikabbli mhux applikabbli Dipartiment tas-Sajd u l-Akwakultura; Ministeru għall-Iżvilupp Sostenibbli, Ambjent u Tibdil fil-Klima Nederlandse Voedsel en Waren Autoriteit (L-Awtorità Olandiża għas-Sigurtà tal-prodotti tal-ikel u l-konsumaturi) Nederlandse Voedsel en Waren Autoriteit (L-Awtorità Olandiża għas-Sigurtà tal-prodotti tal-ikel u l-konsumaturi) mhux applikabbli Regionalny Inspektorat rybołówstwa morza w Gdyni (l-Ispettorat Reġjonali tas-Sajd tal-Baħar fi Gdynia) Ażores: Secretaria Regional do Ambiente e do Mar; Gabinete do Subsecretário Regional das Pescas (Ażores: Segretarjat Reġjonali tal-Ambjent u l-Baħar; Uffiċċju Reġjonali tas-Sottosegretarju għas-Sajd) Ażores: Inspeção reġjonali das Pescas (Ażores: Spezzjoni tas-Sajd Reġjonali) Ażores: Inspeção reġjonali das Pescas (Azores: Spezzjoni tas-Sajd Reġjonali) Alfândega Marítima de Lisboa (Uffiċċju Doganali Marittimu ta' Liżbona) Alfândega do Funchal (Uffiċċju Doganali ta' Funchal) Finančni urad Koper (Uffiċju Finanzjarju ta' Koper) Finančni urad Celje (Uffiċju Finanzjarju ta' Celje) Finančni urad Koper (Uffiċju Finanzjarju ta' Koper) Finančni urad Kranj (Uffiċju Finanzjarju ta' Kranj) Finančni urad Ljubljana (Uffiċju Finanzjarju ta' Ljubljana) Finančni urad Maribor (Uffiċju Finanzjarju ta' Maribor) Finančni urad Murska Sobota (Uffċiju Finanzjarju ta' Murska Sobota) Finančni urad Nova Gorica (Uffiċċju Finanzjarju ta' Nova Gorica) Finančni urad Novo mesto (Uffiċċju Finanzjarju ta' Novo Mesto) mhux applikabbli Varsinais-Suomen elinkeino-, liikenne- ja ympäristökeskus (Ċentru għall-Iżvilupp Ekonomiku, it-Trasport u l-Ambjent għal-Lbiċ tal-Finlandja) Havs- och vattenmyndigheten (Aġenzija għall-Baħar u l-Ġestjoni tal-Ilma) Marine Management Organisation (Organizzazzjoni għall-Ġestjoni tal-Baħar) Marine Management Organisation (Organizzazzjoni għall-Ġestjoni tal-Baħar) UK Port Health Authorities (Awtoritajiet Portwali tas-Saħħa tar-Renju Unit) Marine Management Organisation (Organizzazzjoni għall-Ġestjoni tal-Baħar) B'eċċezzjoni, id-Direttiva 2006/52/KE fiha livelli massimi ta' residwu għal ċerti prodotti tal-laħam speċifiċi manifatturati tradizzjonalment, fejn mhuwiex possibbli li jiġu kkontrollati l-ammonti intodrotti minħabba l-proċess ta' manifattura tradizzjonali tagħhom. L-Ordni Daniża Nru 542 tippermetti li n-nitrit tal-potassju (E 249) u n-nitrit tas-sodju (E 250) jiżdiedu mal-prodotti tal-laħam dejjem sakemm l-ammonti miżjuda speċifiċi ma jinqabżux. Dawn l-ammonti massimi huma ta' 0, 60, 100 jew 150 mg/kg, skont il-prodotti inkwistjoni. Għall-kuntrarju tar-Regolament (KE) Nru 1333/2008, id-dispożizzjonijiet Daniżi ma fihom ebda eċċezzjonijiet għall-prinċipju tal-iffissar tal-ammonti massimi miżjuda għan-nitriti, u għalhekk ma jippermettux it-tqegħid fis-suq ta' ċerti prodotti tal-laħam manifatturati b'mod tradizzjonali minn Stati Membri oħra. Barra minn hekk sa fejn japplikaw il-limiti ta' 0 u ta' 60 mg/kg, il-leġiżlazzjoni Daniża tagħti limiti għal ammonti ta' nitriti miżjuda li huma aktar baxxi minn dawk stabbiliti fir-Regolament għal għadd ta' prodotti tal-laħam. Għalhekk, id-dispożizzjonijiet Daniżi huma aktar stretti mir-Regolament (KE) Nru 1333/2008 f'dak li għandu x'jaqsam maż-żieda ta' nitriti fil-prodotti tal-laħam. Id-Danimarka tenfasizza wkoll, li permezz ta' ammonti massimi miżjuda aktar baxxi, id-dispożizzjonijiet Daniżi jimminimizzaw aktar ir-riskju ippreżentat min-nitrożammini, it-tħassib prinċipali tal-UE. Id-Danimarka tenfasizza li, minkejja li r-regoli tagħha li jistipulaw il-livelli baxxi ta' nitriti li jistgħu jiżdiedu mal-prodotti tal-laħam ilhom stabbiliti għal ħafna snin, dawn qatt ma ħolqu problemi fir-rigward tal-preservazzjoni tal-prodotti kkonċernati u li d-Danimarka għandha rata baxxa ferm ta' botuliżmu meta mqabbla ma' Stati Membri oħra, u sa minn qabel l-1980, ma ġie rreġistrat ebda każ ta' botuliżmu kkawżat minn prodotti tal-laħam. Fl-2014, il-Kummissjoni ffinalizzat investigazzjoni preliminari biex tissorvelja l-implimentazzjoni mill-Istati Membri tar-regoli tal-UE dwar in-nitriti. L-investigazzjoni kienet ibbażata fuq it-tweġibiet tal-kwestjonarju li ntbagħat lill-Istati Membri kollha. Din żvelat li, b'xi eċċezzjonijiet, l-ammonti tipiċi ta' nitriti miżjuda ma' prodotti tal-laħam mhux sterilizzati huwa aktar baxx mill-ammont massimu tal-UE, iżda ogħla mil-livelli Daniżi. Ġie konkluż li għandha tkompli tiġi esplorata l-possibbiltà ta' reviżjoni tal-livelli massimi attwali tan-nitriti. Il-Kummissjoni se tipproċessa din in-notifika skont l-Artikolu 114(4) u (6) tat-TFUE. L-Artikolu 114(4) jistipola li jekk, wara l-adozzjoni tal-miżura armonizzata tal-UE, Stat Membru jixtieq iżomm id-dispożizzjonijiet tiegħu nazzjonali iktar stretti minħabba fi ħtiġijiet ewlenin imsemmija fl-Artikolu 36 tat-TFUE jew li jirrigwardaw il-ħarsien tal-ambjent jew l-ambjent tax-xogħol, għandu jinnotifika lill-Kummissjoni dwarhom filwaqt li jindika r-raġunijiet għaż-żamma tagħhom. Wara li d-dispożizzjonijiet Daniżi ġew innotifikati, il-Kummissjoni għandha sitt xhur biex taċċettahom jew tirrifjutahom. Matul dan il-perjodu l-Kummissjoni għandha tivverifika jekk iż-żamma tad-dispożizzjonijiet Daniżi hijiex ġustifikata abbażi tal-ħtiġijiet ewlenin imsemmija fl-Artikolu 36, jew minħabba li d-dispożizzjonijiet jirrelataw mal-ħarsien tal-ambjent, u li dawn ma jikkostitwixxux xi mezz ta' diskriminazzjoni arbitrarja jew xi restrizzjoni mistura fuq il-kummerċ u li ma joħolqux ostaklu bla bżonn u sproporzjonat għall-funzjonament tas-suq intern. Kwalunkwe parti li tixtieq tagħmel xi kummenti dwar din in-notifika għandha tibgħathom lill-Kummissjoni fi żmien 30 jum mill-pubblikazzjoni ta' dan l-avviż. Kwalunkwe kumment imressaq wara dan il-perjodu mhux se jiġi kkunsidrat. Iktar dettalji dwar in-notifika Daniża jistgħu jinkisbu mingħand: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil partijiet terzi interessati biex jibagħulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7537 — ARDIAN France / F2i SGR / F2i Aeroporti, f'dan l-indirizz: L-attivitajiet kummerċjali tal-impriżi kkonċernati huma: Repsol hija preżenti fl-attivitajiet kollha relatati mal-industrija taż-żejt u tal-gass, inkluża l-esplorazzjoni, l-iżvilupp u l-produzzjoni ta' żejt mhux maħdum u gass naturali; attivitajiet ta' raffinar u ta' kummerċjalizzazzjoni ta' prodotti taż-żejt, prodotti petrokimiċi, gass tal-pitrolju likwifikat (liquefied petroleum gas, LPG) kif ukoll attivitajiet ta' kummerċjalizzazzjoni relatati ma' gass naturali u gass naturali likwifikat (liquid natural gas, LNG), Talisman hija attiva fl-esplorazzjoni, l-iżvilupp, il-produzzjoni, it-trasport, u l-bejgħ ta' żejt mhux maħdum, ta' gass naturali u ta' likwidi ta' gass naturali. L-attivitajiet ta' Talisman huma kkonċentrati fl-Amerika ta' Fuq, il-Baħar tat-Tramuntana, u l-Asja tax-Xlokk. Barra minn hekk, hija għandha assi fl-Amerika Latina, l-Afrika, il-Lvant Nofsani, l-Awstralja/Timor tal-Lvant, u l-Papwa Ginea Ġdida. Il-Kummissjoni tistieden lill-partijiet terzi interessati sabiex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-fax (+32 22964301), permezz tal-email lil COMP-MERGER-REGISTRY@ec.europa.eu jew permezz tal-post, bin-numru ta' referenza M.7519 — Repsol/Talisman Energy fl-indirizz li ġej: Din it-talba qed issir minn Flughafen Wien u tikkonċerna l-attivitajiet marbuta mal-isfruttament ta' żona ġeografika għall-finijiet ta' provvista tal-ajruporti jew ta' faċilitajiet oħra ta' terminals lil trasportaturi bl-ajru fit-territorju tal-Awstrija. L-Artikolu 35 tad-Direttiva 2014/25/UE jistipula li l-aħħar Direttiva ma tapplikax meta l-attività kkonċernata tkun direttament esposta għall-kompetizzjoni fis-swieq li l-aċċess għalihom mhuwiex ristrett. Dawn il-kundizzjonijiet huma evalwati biss għall-finijiet tad-Direttiva 2014/25/UE u ma jaffettwawx l-applikazzjoni tar-regoli tal-kompetizzjoni jew oqsma oħra tal-politiki tal-UE. Skont il-punt 1(b) tal-ewwel paragrafu tal-Anness IV tad-Direttiva 2014/25/UE, il-Kummissjoni għandha perjodu ta' 130 jum ta' xogħol, li jibda jgħodd mill-jum ta' xogħol li hemm referenza għalih hawn fuq, biex tieħu deċiżjoni dwar din it-talba. Għalhekk, il-perjodu jiskadi fit-30 ta' Lulju 2015.